fi nl fi fi fi fi fi sv en ro fi fi fi fi fi ro fi fr pt hbs_lat fi fi fi fi fi fi fi fi en fi fi fr pt fi hbs_lat fi fi fi fi fi fi fi fi fi fi fi fi fi fi fi fi fi fi fi fi fi fi fi fi hu fi fi fi fi fi fi fi de fi fi fi fi fi fi sv sv fi fi fi fi en sv fi fi fi fi fi fi fi fi fi de sv fi fi fi fi de sv fi sv fi fi fi fi fi pl et lt fi fi fi fi fi et fi sq fi fi nl fi fi fi fi fi fi fi fi fi fi fi fi fi fi fi fi fi fi fi fi fi fi fi pt
2, 3, 7 k, 16, 21, 30 ja 73 §.
ylitarkastaja Eriika Melkas , työ- ja elinkei­noministeriö
johtaja Hannu Koponen , Säteilyturvakeskus STUK
yhtiölakimies Hannele von Hertzen , Fennovoima Oy
edunvalvontapäällikkö Peter Tuominen , Fortum Power and Heat Oy
lakiasiain toimiston päällikkö Ulla-Maija Moisio , yhteiskuntasuhdepäällikkö Jouni Punnonen , Teollisuuden Voima Oyj
Esityksessä ehdotetaan muutettavaksi ydinenergialakia ydinlaitosten ydinturvallisuudesta annetun direktiivin edellyttämällä tavalla. Luvanhaltijan velvollisuuksiin lisättäisiin velvollisuus järjestää koulutusta ydinturvallisuuteen liittyviä tehtäviä hoitavalle henkilöstölleen. Lakiin kirjattaisiin myös kielto delegoida luvanhaltijalle kuuluvaa velvollisuutta huolehtia ydinenergian käytön turvallisuudesta.
Laki on tarkoitettu tulemaan voimaan 1 päivänä kesäkuuta 2011.
Talousvaliokunta ehdottaa, että laki hyväksytään talousvaliokunnan siihen tekemin täsmennyksin.
Talousvaliokunta pitää erittäin tärkeänä, että luvanhaltijalla on selkeä lakiin perustuva velvollisuus edistää ydinturvallisuutta kouluttamalla säännöllisesti henkilöstöään. Ydinturvallisuudesta ei saa tinkiä millään organisaatiotasolla. Lakiin lisätään myös käytännössä jo nykyisin noudatettu käytäntö, että luvanhaltija ei voi siirtää toiselle ydinenergian käytön turvallisuudesta huolehtimista.
Säteilyturvakeskuksesta annetun lain mukaan Säteilyturvakeskuksen on valvottava ydinenergian käytön turvallisuutta sekä huolehdittava siihen liittyvästä tutkimuksesta, koulutuksesta ja tiedottamisesta.
Talousvaliokunta painottaa, että Säteilyturvakeskuksen on huolehdittava myös oman henkilöstönsä koulutuksesta ja asiantuntemuksesta ydinenergian käytön valvontatehtävissä.
2, 3, 7 k, 16, 21, 30 ja 73 §.
Voimassa olevassa laissa käytetään käsitteitä kaivos- ja rikastustoiminta sekä kaivos ja rikastuslaitos. Laissa määritellään, mitä ydinlaitoksella tarkoitetaan. Ydinlaitoksella ei kuitenkaan tarkoiteta uraanin tai toriumin tuottamiseen tarkoitettuja kaivoksia tai rikastuslaitoksia.
Ydinlaitosten turvallisuutta koskevan direktiivin mukaan ydinlaitos on mm. rikastuslaitos. Tässä rikastuslaitoksella tarkoitetaan laitosta, jossa uraania rikastetaan isotooppisesti.
Tulkintaongelmien välttämiseksi rikastuskäsitteet on muutettu ydinenergialaissa malminrikastustoiminnaksi ja malminrikastuslaitokseksi.
Edellä esitetyn perusteella talousvaliokunta ehdottaa,
että lakiehdotus hyväksytään muutettuna (Valiokunnan muutosehdotukset).
muutetaan ydinenergialain (990/1987) 2 §:n 1 momentin 2 kohta, 3 §:n 1 momentin 5 kohta, 7 k §:n 1 momentin 3 kohta, 9 §:n 1 momentti, 16 §:n 1 momentti, 21 §:n 3 momentti, 30 §, 54 § ja 73 §:n 2 momentin 2 kohta, sellaisina kuin niistä ovat 7 k §:n 1 momentin 3 kohta laissa 342/2008, (poist.) 54 § osaksi laissa 1420/1994 ja 73 §:n 2 momentin 2 kohta laissa 342/2008, sekä
lisätään (poist.) 7 i §:ään, sellaisena kuin se on laissa 342/2008, uusi 5 momentti sekä 78 §:ään, sellaisena kuin se on laeissa 635/1999 ja 342/2008, uusi 2 momentti, jolloin nykyinen 2 ja 3 momentti siirtyvät 3 ja 4 momentiksi seuraavasti:
2) kaivos- ja malminrikastustoimintaan, jonka tarkoituksena on uraanin tai toriumin tuottaminen;
5) ydinlaitoksella ydinenergian aikaansaamiseen käytettäviä laitoksia, tutkimusreaktorit mukaan luettuina, ydinjätteiden laajamittaista loppusijoitusta toteuttavia laitoksia sekä ydin­aineen ja ydinjätteen laajamittaiseen valmistamiseen, tuottamiseen, käyttämiseen, käsittelyyn tai varastointiin käytettäviä laitoksia; ydinlaitoksella ei kuitenkaan tarkoiteta:
a) uraanin tai toriumin tuottamiseen tarkoitettuja kaivoksia tai malminrikastuslaitoksia eikä niitä tiloja tai paikkoja alueineen, joihin tässä tarkoitetuista laitoksista peräisin olevia ydinjätteitä varastoidaan tai sijoitetaan loppusijoitusta varten; eikä
b) sellaisia lopullisesti suljettuja tiloja, joihin ydinjätteitä on sijoitettu säteilyturvakeskuksen pysyväksi hyväksymällä tavalla; (Uusi)
7 k § (Uusi)
Luvanhaltijan on nimettävä vastuullinen johtaja ja tälle varahenkilö:
3) kaivos- ja malminrikastustoiminnalle, jonka tarkoituksena on uraanin tai toriumin tuottaminen; sekä
Luvan ydinlaitoksen rakentamiseen ja käyttämiseen sekä kaivos- ja malminrikastustoimintaan, jonka tarkoituksena on uraanin tai toriumin tuottaminen, myöntää valtioneuvosto.
Harkittaessa luvan myöntämistä 2 §:n 1 momentin 2 kohdassa tarkoitettuun toimintaan, sovelletaan 21 §:n 1 momentin 1 ja 3—5 kohtaa niin, että luvan edellytykset täyttyvät niiltä osin, jos hakijan esittämät suunnitelmat ovat riittävät, minkä lisäksi kaivospaikan tai malminrikastuslaitoksen sijaintipaikan on oltava suunnitellun toiminnan turvallisuuden kannalta tarkoituksenmukainen. Sen lisäksi mitä 2 momentissa on säädetty, on säteilyturvakeskuksen todettava, että 2 §:n 1 momentin 2 kohdassa tarkoitettu toiminta täyttää 21 §:n 1 momentin 1 ja 3—5 kohdassa säädetyt edellytykset.
Kun ydinlaitos, uraanin tai toriumin tuottamiseen tarkoitettu kaivos tai malminrikastuslaitos taikka ydinjäte luovutetaan toiselle, työ- ja elinkeinoministeriö voi pyynnöstä kokonaan tai osittain siirtää luovuttajan huolehtimisvelvollisuuden luovutuksensaajalle, jos velvollisuuden siirtäminen ei vaaranna ydinjätehuollon toteuttamista.
Rikoslain 44 luvun 10 §:n 1 momentin 1 kohdassa tarkoitetun ydinenergian luvatonta käyttöä koskevan rikoksen johdosta on tuomittava valtiolle menetetyksi vastoin ydinenergialakia tai sen nojalla annettuja säännöksiä tai määräyksiä:
2) toimintansa aloittanut kaivos tai malminrikastuslaitos ja sellaisessa kaivoksessa tai laitoksessa tuotettu uraania tai toriumia sisältävä malmi;
Helsingissä 20 päivänä tammikuuta 2011
Asian ratkaisevaan käsittelyyn valiokunnassa ovat ottaneet osaa
pj. Jouko Skinnari /sd
vpj. Mauri Salo /kesk
jäs. Hannu Hoskonen /kesk
Valiokunnan sihteerinä on toiminut